Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Grozījumi Ministru kabineta 2016. gada 12. janvāra noteikumos Nr. 35 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” nolikums”” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  | 2020.gada 27.aprīlis2020.gada 25.maijs |
|  |  |
| Saskaņošanas dalībnieki un datums, kad saņemts atzinums | Latvijas Pašvaldību savienība (13.11.2019; 30.04.2020)Ekonomikas ministrija (15.11.2019; 12.05.2020)Finanšu ministrija (21.11.2019; 06.05.2020)Tieslietu ministrija (15.11.2019; 06.05.2020) |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Latvijas Pašvaldību savienība, Ekonomikas ministrija, Finanšu ministrija, Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Tirdzniecības un rūpniecības kamera |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **MK noteikumu projekts** | **Latvijas Pašvaldību savienības (LPS) 13.11.2019 atzinums**LPS, izvērtējot analogos risinājumus, uzskata, ka Klimata pārmaiņu finanšu instrumenta (KPFI) realizācija ir viens no labākajiem piemēriem. LPS ieskatā ir izveidota un veiksmīgi darbojas KPFI projektu ieviešanas shēma un svarīga loma šajā uzraudzības shēmā visā projekta ieviešanas ciklā ir Vides aizsardzības un reģionālās attīstības ministrijai (VARAM). KPFI finansēto projektu īstenošanas, pārskatu iesniegšanas un pārbaudes kārtība ļoti pārskatāmi attēlota VARAM mājas lapā: <http://www.varam.gov.lv/lat/darbibas_veidi/KPFI/merki/>. LPS uzsver, ka tieši VARAM līdzdalība ieviešanas un uzraudzības procesā ir bijis viens no veiksmes nosacījumiem, lai sabiedrībai ar ierobežotu atbildību “Vides investīciju fonds” izdotos sasniegt klimata politikas mērķus.LPS ieskatā nav pamata mainīt esošo sistēmu, bet gan šī KPFI shēma jānostiprina, jo tā ir saprotama gan komercbankām, gan Valsts Kasei un projektu ieviesējiem. Tieši VARAM līdzdalība ir garants, ka tiks noteikti Emisijas kvotu izsolīšanas instrumenta darbības prioritārie virzieni izsoļu ieņēmumu izmantošanai gan klimata pārmaiņu mazināšanai, gan pielāgošanās klimata pārmaiņām, gan uz klimata politikas radīto pozitīvo pārmaiņu izmantošanai un tiks nodrošināta uzraudzība visā projekta cikla laikā. | **Ņemts vērā.** VARAM informē, ka Klimata pārmaiņu finanšu instrumenta (KPFI) ietvaros projektu īstenošana ir noslēgusies līdz 2015. gada 30.jūnijam. Šobrīd notiek atsevišķu projektu rezultātu monitorings. Ik gadu VARAM tīmekļvietnē tiek publicēts informatīvais ziņojums par KPFI darbību iepriekšējā gadā atbilstoši likuma “Par Latvijas Republikas dalību Kioto protokola elastīgajos mehānismos” 10. panta pirmās daļas 6. punktam. Tas tiks darīts arī turpmāk. <http://www.varam.gov.lv/lat/darbibas_veidi/KPFI/likumd/>. Arī attiecībā uz Emisijas kvotu izsolīšanas instrumentu (EKII) VARAM atbilstoši likuma „Par piesārņojumu” 32.2 panta 4.7 daļa ik gadu sagatavos un publicēs savā tīmekļvietnē (<http://www.varam.gov.lv/lat/fondi/ekii/likumdosana/>) informatīvo ziņojumu par izsoļu ieņēmumu izmantošanu iepriekšējā gadā, tai skaitā informāciju par finansētajiem pasākumiem, par panākto siltumnīcefekta gāzu emisijas samazinājumu, par to, kādi sasniegumi gūti, nodrošinot pielāgošanos klimata pārmaiņām, kā arī par nodrošināto vides kvalitātes uzlabojumu kopumā.Noteikumu projekts paredz deleģēt projektu līguma grozījumu un īstenošanas uzraudzības, kā arī monitoringa funkcijas SIA „Vides investīcijas fonds”, tādā veidā mazinot maksājumu pieprasījumu un līgumu grozījumu izskatīšanas laiku.Arī pēc noteikumu projekta apstiprināšanas VARAM turpinās nodrošināt EKII projektu atklāto konkursu nolikumu izstrādi, budžeta plānošanu un uzraudzību EKII apakšprogrammās, maksājumu veikšanu finansējuma saņēmējiem, nodrošinās kontroles funkcijas VIF deleģējuma līgumā noteikto uzdevumu uzraudzības kontrolei, kā arī VIF iekšējās kontroles sistēmu vai tā grozījumu saskaņošanu un tml.  | **MK noteikumu projekts** |
| 12. | **MK noteikumu projekts** | **Ekonomikas ministrijas 15.11.2019 atzinums**Lūdzam papildināt noteikumu projekta 1.1. punkta redakciju šādi:1.1. izteikt 3. punktu šādā redakcijā:„3.Vides aizsardzības un reģionālās attīstības ministrija (turpmāk – atbildīgā iestāde) ir atbildīga par projektu iesniegumu pieņemšanu, vērtēšanu, apstiprināšanu un finanšu instrumenta finansējuma piešķiršanu, kā arī finanšu instrumenta finansēto projektu konkursa nolikuma izstrādi. Atbildīgā iestāde ar līgumu deleģē valsts sabiedrībai ar ierobežotu atbildību “Vides investīciju fonds” (turpmāk – Vides investīciju fonds) līgumu par projekta īstenošanu (turpmāk – projekta līgums) sagatavošanu, noslēgšanu, grozīšanu un izbeigšanu, pārskatu pārbaudes veikšanu un projektu īstenošanas kontroli, kā arī projekta maksājumu veikšanu finansējuma saņēmējiem, izņemot valsts tiešās pārvaldes iestādes, un monitoringa uzraudzību, *ieskaitot informācijas sniegšanu par projektu enerģijas ietaupījumu saskaņā ar normatīvajiem aktiem energoefektivitātes monitoringa jomā*. Attiecībā uz šajā punktā minēto uzdevumu izpildi Vides investīciju fonds ir atbildīgās iestādes pārraudzībā.” | **Ņemts vērā** | 1.1. izteikt 3. punktu šādā redakcijā:“3.Vides aizsardzības un reģionālās attīstības ministrija (turpmāk – atbildīgā iestāde) ir atbildīga par konkursa nolikuma izstrādi, projektu iesniegumu pieņemšanu, vērtēšanu, apstiprināšanu un finanšu instrumenta finansējuma piešķiršanu. Atbildīgā iestāde ar līgumu deleģē valsts sabiedrībai ar ierobežotu atbildību “Vides investīciju fonds” (turpmāk – Vides investīciju fonds) līgumu par projekta īstenošanu (turpmāk – projekta līgums) sagatavošanu, noslēgšanu, grozīšanu un izbeigšanu, projektu pārskatu pārbaudi, projektu īstenošanas kontroli, tajā skaitā projektiem izmaksātā finanšu instrumenta finansējuma, kas atzīts par neattiecināmu, atgūšanu, kā arī projektu monitoringa uzraudzību, ieskaitot informācijas sniegšanu par projektu enerģijas ietaupījumu saskaņā ar normatīvajiem aktiem energoefektivitātes monitoringa jomā. Attiecībā uz šajā punktā minēto uzdevumu izpildi Vides investīciju fonds ir atbildīgās iestādes pārraudzībā.” |
| 3. | **MK noteikumu projekts** | **Finanšu ministrijas 21.11.2019 atzinums**Ievērojot to, ka komercdarbības atbalsts Ministru kabineta 2016. gada 12. janvāra noteikumu Nr. 35 “Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums” (turpmāk – MK noteikumi Nr.35) ietvaros tiek sniegts saskaņā ar Eiropas Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), lūdzam papildināt noteikumu projektu ar punktu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr. 651/2014 prasības, piemēram, šādā redakcijā: “*Ja atbalsta saņēmējs ir pārkāpis Komisijas regulas Nr. 651/2014 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi*.”Vienlaikus šī iebilduma kontekstā, lūdzam pārskatīt noteikumu projekta 1.12.punktā izteikto 94.punkta pēdējā teikuma redakciju. | **Ņemts vērā** | Papildināts noteikumu projekts ar 1.15. papildināt noteikumus ar 98.1 punktu šādā redakcijā:”98.1 Ja tiek pārkāptas šajos noteikumos noteiktās komercdarbības atbalsta piešķiršanas prasības, atbalsta saņēmējam ir pienākums atmaksāt Vides investīciju fondam visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam līdz tā atgūšanas dienai, ievērojot Regulas Nr. 794/2004 11. pantā noteikto procentu likmes piemērošanas metodi. Vides investīciju fonds, savukārt, nodrošina atmaksātā finanšu instrumenta finansējuma atmaksu Atbildīgajai iestādei.”;Precizēta arī noteikuma projekta 1.13. punktā izteiktā 94. punkta redakcija. |
| 4. | **MK noteikumu projekts** | **Finanšu ministrijas 21.11.2019 atzinums**Ņemot vērā to, ka MK noteikumi Nr.35 skaidri nenosaka komercdarbības atbalsta piešķiršanas brīdi, lūdzam papildināt MK noteikumus Nr.35 ar punktu/-iem, kas noteiktu atbalsta piešķiršanas brīdi, kad atbalsts tiek sniegts saskaņā ar Komisijas regulu Nr. 651/2014. Skaidrojam, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka atbalsts ticis piešķirts tā saņēmējam saskaņā ar minēto regulu. | **Ņemts vērā** | MK noteikumu projekta 1.4 punkts izteikts šādā redakcijā: “60.1 Valsts atbalsta piešķiršanas brīdis ir diena, kad Vides investīciju fonds pieņem lēmumu par projekta iesnieguma apstiprināšanu un finanšu instrumenta finansējuma piešķiršanu.” |
| 5. | **Anotācija** | **Finanšu ministrijas 21.11.2019 atzinums**Lūdzam precizēt noteikumu projektu un anotāciju, lai nodrošinātu un paredzētu tādu normatīvo regulējumu, kas nosaka, ka, ja projekta īstenotājs ir valsts tiešās pārvaldes iestāde, atvasināta publiska persona, pašvaldība vai tās iestāde, tad maksājumu projekta īstenošanai (tai skaitā avansa maksājumu) veic VARAM, piemērojot atbilstošo transferta kodu atbilstoši budžetu izdevumu klasifikācijai pēc ekonomiskajām kategorijām. Vēršam uzmanību, ka, ņemot vērā, ka projektu īstenotāji var būt pašvaldības un tās iestādes, valsts budžeta iestādes utt., tad SIA “Vides investīciju fonds” (turpmāk – VIF), darbojoties kā starpniekam pārskaitījumu veikšanā, veidotos situācija, ka no konsolidētā kopbudžeta viedokļa vieni un tie paši finanšu resursi parādās kā izdevumi (un arī kā ieņēmumi) divas reizes. Tas nenodrošina patiesas informācijas atspoguļošanu par budžeta izdevumiem un ieņēmumiem, starpbudžetu līdzekļu plūsmām, kā arī korektu izpildes un pārskatu informācijas sagatavošanu.  | **Ņemts vērā**Ņemot vērā Finanšu ministrijas iebildumus, pēc atkārtotas funkciju deleģēšanas VIF iespējas izvērtēšanas, maksājumu veikšanas funkciju finansējuma saņēmējiem saglabās VARAM. | Precizēts noteikumu projekts un anotācija, izslēdzot maksājumu veikšanas funkcijas deleģēšanu VIF. |
| 6. | **Anotācija** | **Finanšu ministrijas 21.11.2019 atzinums**Lūdzam anotācijā skaidrot, kā VARAM risinās situāciju, kad VIF gada laikā piešķirtais finansējums maksājumu veikšanai būs lielāks nekā faktiski nepieciešams, proti, kāda rīcība paredzēta attiecībā uz maksājumu veikšanai neizlietoto finansējumu, ņemot vērā, ka noteikumu projekts paredz, ka turpmāk maksājumus finansējuma saņēmējiem nodrošinās VIF, kuram saskaņā ar anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2.punkts) sniegto informāciju VARAM finansējumu maksājumu veikšanai piešķirs reizi ceturksnī atbilstoši deleģējuma līgumā noteiktajam apjomam. Vienlaikus vēršam uzmanību, ka kārtējā gada budžeta likumā piešķirtie līdzekļi ir izlietojami kārtējā gada laikā.  | **Ņemts vērā**Ņemot vērā Finanšu ministrijas iebildumus, pēc atkārtotas funkciju deleģēšanas VIF iespējas izvērtēšanas, maksājumu veikšanas funkciju finansējuma saņēmējiem saglabās VARAM. | Precizēts anotācijas I sadaļas 2. punkts un noteikumu projekts. |
| 7. | **Anotācijas I sadaļas 2. punkts** | **Finanšu ministrijas 21.11.2019 atzinums**Lūdzam anotācijas I sadaļas 2.punktā skaidrot, kā veidojas 3 – 5 dienu laika ietaupījums situācijā, kad maksājumu veikšanas funkciju nodod VIF, sniedzot detalizētu informāciju par projektu maksājumu administrēšanas laika patēriņu šobrīd. Vienlaikus lūdzam izvērtēt, vai laika patēriņa ietaupījumu nav iespējams nodrošināt ar spēkā esošā maksājumu procesa efektivitātes uzlabošanu, nevis funkcijas nodošanu VIF. | **Ņemts vērā**Ņemot vērā Finanšu ministrijas iebildumus, pēc atkārtotas funkciju deleģēšanas VIF iespējas izvērtēšanas, maksājumu veikšanas funkciju finansējuma saņēmējiem saglabās VARAM. | Anotācijādzēsta atsauce uz laika ietaupījumu un maksājumu deleģēšanu VIF. |
| 8. | **Anotācija** | **Finanšu ministrijas 21.11.2019 atzinums**Lūdzam anotācijā skaidrot, kā tiks nodrošināta atgūtā finansējuma izlietojuma kontrole, lai šis finansējums tiktu atkārtoti izmantots projektu īstenošanā, ņemot vērā, ka noteikumu projekts paredz, ka finansējumu, kas atzīts par neatbilstoši veiktu un atgūstamu, finansējuma saņēmējs atmaksā VIF. | **Ņemts vērā**Deleģējuma līgumā ar VIF tiks ietverti atsevišķi punkti, kas noteiks, ka VIF ceturkšņa atskaitēs par finansējuma izlietojumu atbildīgajai iestādei ir jāsniedz informāciju par atgūtā finansējumu apmēru pārskata periodā, kā arī definēs kārtību atgūtā finansējuma atmaksai VARAM. | Papildināts anotācijas I sadaļas 2. punkts. |
| 9. | **Anotācijas I sadaļas 2. punkts** | **Finanšu ministrijas 21.11.2019 atzinums**Lūdzam anotācijas I sadaļas 2.punktā papildināt informāciju par kopējo Emisijas kvotu izsolīšanas finanšu instrumenta finansējumu noslēgtajiem līgumiem, ievērojot, ka šī projektu konkursa ietvaros viens līgums par projektu īstenošanu ir lauzts. | **Ņemts vērā** | Papildināts anotācijas I sadaļas 2. punkts: “Faktiskas kopējais EKII finansējums spēkā esošajiem projektu līgumiem sastāda 8 544 576,91 *euro.*” |
| 10. | **Anotācijas III sadaļa** | **Finanšu ministrijas 21.11.2019 atzinums**Lūdzam norādīt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 8.punktā VARAM budžeta apakšprogrammai 33.01.00 “Emisijas kvotu izsolīšanas instrumenta administrācija” kopējo plānoto finansējuma apmēru atbilstoši likumprojektam “Par valsts budžetu 2020.gadam” un likumprojektam “Par vidēja termiņa budžeta ietvaru 2020., 2021. un 2022.gadam”. | **Ņemts vērā**VARAM budžeta apakšprogrammai 33.01.00 “Emisijas kvotu izsolīšanas instrumenta administrācija” kopējo plānoto finansējuma apmēru atbilstoši likumprojektam “Par valsts budžetu 2020.gadam” un likumprojektam “Par vidēja termiņa budžeta ietvaru 2020., 2021. un 2022.gadam” | Precizēta anotācijas III sadaļa. |
| 11. | **Anotācijas III sadaļa** | **Finanšu ministrijas 21.11.2019 atzinums**Lūdzam anotācijas III sadaļā ailē “turpmākie trīs gadi” 2022.gadam precizēt “n+2” vērtību, to vietā norādot attiecīgo gadu. | **Ņemts vērā** | Precizēta anotācijas II. sadaļa |
| 12. | **MK noteikumu projekts** | **Finanšu ministrijas 21.11.2019 atzinums**Lūdzam izvērtēt nepieciešamību precizēt noteikumu projektu, ņemot vērā, ka tajā ietvertie grozījumi paredz, ka VARAM kā atbildīgā iestāde saistībā ar projektu īstenošanas kontroli un auditu tiek svītrota no tā informācijas saņēmēju loka, kurai finansējuma saņēmējam jānodrošina pieeja projekta dokumentācijai, vienlaikus noteikumu projekts neparedz mainīt nosacījumu, ka VARAM kā atbildīgajai iestādei ir tiesības veikt pārbaudes projekta īstenošanas vietās.  | **Ņemts vērā**MK noteikumu projektā dzēsta iepriekš piedāvātā redakcija: “izteikt 101. punkta ievaddaļu šādā redakcijā: “Finansējuma saņēmējs nodrošina Vides investīciju fondam un pilnvarotiem auditoriem:””, tādā veidā VARAM tiek nodrošināta pieeja projektu dokumentācijai. | Ministru kabineta 2016.gada 12.janvāra noteikumos Nr.35 "Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos" nolikums" 101. punkts paliek šobrīd spēkā esošajā redakcijā.  |
| 13. | **Anotācija** | **Tieslietu ministrijas 15.11.2019 atzinums**Norādām, ka Valsts pārvaldes iekārtas likuma (turpmāk - VPIL) 43. panta otrā daļa noteic, ka „deleģējot pārvaldes uzdevumu ar līgumu, attiecībā uz konkrētā uzdevuma izpildi pilnvarotā persona atrodas tās iestādes padotībā, kura slēdz līgumu”. Atbilstoši VPIL 7. panta trešajai daļai padotību īsteno pakļautības vai pārraudzības formā. Ievērojot minēto, lūdzam skaidrot projekta anotācijā, kādēļ projekta 1.1. apakšpunktā un spēkā esošo noteikumu 3. punktā paredzēts, ka sabiedrība ar ierobežotu atbildību "Vides investīciju fonds” (turpmāk – Vides investīciju fonds) attiecībā uz tai deleģēto valsts pārvaldes uzdevumu izpildi ir Vides aizsardzības un reģionālās attīstības ministrijas (turpmāk - ministrija) pārraudzībā, skaidrojot, kādēļ pārraudzība ir uzskatāma par efektīvāko padotības formu. Atbilstoši VPIL 43. panta trešajai daļai uzraudzībai pār pārvaldes uzdevuma izpildi jābūt pilnīgai un efektīvai. VPIL 43. panta ceturtā daļa nosaka, ka konkrētu padotības formu un saturu nosaka, ņemot vērā deleģēto pārvaldes uzdevumu saturu un citus apsvērumus.  | **Ņemts vērā**Saskaņā ar VPIL 7.panta trešo daļu padotību īsteno pakļautības vai pārraudzības formā. Līdz ar to tiesiskās skaidrības labad ir nepieciešams izvēlēties padotības formu un šī izvēle ir noteikta noteikumu projekta 1.1 punktā.Pārraudzība konkrētajā gadījumā ir efektīvāka, jo ļauj VARAM vērtēt VIF lēmumu tiesiskos nevis tehniskos aspektus, kas prasītu no VARAM tehniskās ekspertīzes kapacitāti.VPIL 7. panta 4.punkts: Pakļautība nozīmē augstākas iestādes vai amatpersonas tiesības dot rīkojumu zemākai iestādei vai amatpersonai, kā arī atcelt zemākas iestādes vai amatpersonas lēmumu.VPIL 7.panta 5.punkts: Pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu. | Papildināts anotācijas I sadaļas 2. punkts.  |
| 14. | **Anotācija** | **Tieslietu ministrijas 15.11.2019 atzinums**Lūdzam projekta anotācijas I sadaļas 2. punktā izvērstāk skaidrot projektā izteikto grozījumu, tostarp projekta 1.1. un 1.10. apakšpunkta nepieciešamību un pamatotību atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14. punktam, cita starpā norādot pastāvošo tiesisko regulējumu un skaidrojot tā būtību, raksturojot pastāvošā tiesiskā regulējuma nepilnības un skaidrojot, kā tiesiskā regulējuma izmaiņas risinās norādīto problēmu vai atrisinās to pilnībā. Tai skaitā norādām, ka VPIL 40. panta pirmā daļa noteic, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Savukārt VPIL 42. pants noteic, ka privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus. Lemjot par pārvaldes uzdevuma deleģēšanu personu apvienībai, izvērtē, vai tā nepārstāv atsevišķas mantiski vai citādi ieinteresētas grupas intereses. Ievērojot minēto, lūdzam papildināt projekta anotāciju ar atbilstošu informāciju un izvērstu pamatojumu par projekta 1.1. apakšpunktā paredzētā valsts pārvaldes uzdevuma deleģēšanu privātpersonai – Vides investīciju fondam. | **Ņemts vērā**Deleģējuma līgumā VIF tiek noteiktas daudzas funkcijas, kas skar EKII projektu īstenošanas uzraudzību, kā rezultātā, VARAM, izvērtējot iespējas veicināt projektu efektīvāku un ātrāku uzraudzības procesu, uzskata, ka VIF būtu jāpārņem saistītās funkcijas, kuru veikšanā VIF jau šobrīd lielā mērā ir iesaistīts. | Precizētaanotācija |
| 15. | **Anotācija** | **Tieslietu ministrijas 15.11.2019 atzinums**Lūdzam arī skaidrot, kādus uzdevumus ietver projekta 1.1. apakšpunktā paredzētā projektu īstenošanas kontrole un kā tā atšķiras no projekta anotācijas I sadaļā norādītās kontroles funkcijas, ko nodrošinās ministrija. | **Ņemts vērā**Attiecībā uz kontroles funkcijām jāatzīmē, ka VIF veiks finansējuma saņēmēju īstenoto projektu kontroli - EKII projektu grozījumu, t.sk. līgumu grozījumu, un īstenošanas uzraudzības, kā arī monitoringa funkcijas, savukārt, VARAM nodrošinās kopējās EKII sistēmas kontroles funkcijas, kā, piemēram, iekšējās kontroles sistēmas izstrāde un uzturēšana, VIF deleģējuma līgumos noteikto uzdevumu uzraudzības kontrole (ikgadēja EKII darbības audita nodrošināšana izmantojot ārpakalpojumu), VIF iekšējās kontroles sistēmu vai tā grozījumu apstiprināšanu, apstiprinās projektu pārbaužu plānu un nodrošināt tā izpildes uzraudzību | Precizētaanotācija |

Atbildīgā amatpersona:

G. Zustenieks,

gusts.zustenieks@varam.gov.lv